作者:丘丹
標題:奉使過石門觀瀑
內容:溪上望懸泉，耿耿雲中見。披榛上巖岫，峭壁正東面。千仞瀉聯珠，一潭噴飛霰。嵯rU滿山響，坐覺炎氛變。照日類虹霓，從風似綃練。靈奇既天造，惜處窮海甸。吾祖昔登臨，謝公亦遊衍。王程懼淹泊，下磴空延眷。千里雷尚聞，巒回樹蔥蒨。此來共賤役，探討愧前彥。永欲洗塵纓，終當愜此願。